[{"text_idx": "#000001", "text": "La franca kantisto J\u0302ak Le Puil (kiel li mem preferas nomi sin) estas jam delonge konata al la esperantista publiko: lia unua surkaseda albumo Dang\u0302era ul\u2019 ekvidis la mondon jam en 1977. La kantisto realigas la stilon, kiun eblas kompari kun la tradicia rusa barda kant-arto: simplaj, sed ofte sinceraj melodioj, simpla gitara akompano, iom senzorga kantad-maniero, pli granda graveco de la tekstoj super la muziko. Krom la lirikaj pecoj al J\u0302ak estas propraj la protestaj kantoj; en lia kreado oni povas ofte trovi ankau\u0306 s\u0302ercajn kaj ec\u0302 obscenajn fragmentojn. Koncerne la devenon de la kreaj\u0302oj J\u0302ak jen verkas/komponas mem, jen adaptas (helpe de plej diversaj tradukistoj) tradiciajn au\u0306 popularajn kantojn; nemalofte aperas inter liaj kreaj\u0302oj la kantoj, komponitaj por la tekstoj de famaj esperantlingvaj poetoj."}]